近期旺角好多工地，收工累累的見到呢間野有人排隊，八卦人埋去睇下咩事，原來係間賣包點既鋪頭﹗自設後欄工場，我想應該所有食物都係新鮮製造，所以吸引咁多人排隊，賣既唔係咩特別奇趣包點，而係江蘇餅、香蕉糕、合桃餅、雞仔餅等老食物﹗講真我都係第一次見賣老食物的地方要大排長龍，所以買左10蚊香蕉糕回家，比老豆試下，盡下丁點咁多孝意，佢老人家食完之後無嫌三嫌四，仲食多件添，變相即係讚左﹗即係好味囉﹗下次試下其他先﹗